“Sauran ‘Yan Matan Chibok da Boko Haram su ka sace za su dawo gida”
Ban manta da labarin ‘Yan Matan Chibok ba – Inji Shugaba Buhari
6 days ago 1335 views by Muhammad Malumfashi
Shugaban kasa Muhammadu Buhari, ya tabbatarwa Iyayen yaran da aka sace a Makarantar sakandaren nan da ke Garin Chibok cewa bai manta da ‘Ya ‘yan su da aka yi gaba da su tun a shekarar 2014 ba.
Shugaba Buhari yayi wannan jawabi ne ta bakin Mai magana da yawun bakin sa watau Malam Garba Shehu. Shugaban kasar ya sake jaddada alkawarin sa da yayi na cewa zai kubuto da duk Yaran da su ke hannun Boko Haram.
Garba Shehu a wannan jawabi da ya fitar a Ranar da aka cika shekaru 5 da sace ‘Yan makarantar na Chibok yace shugaban kasar bai manta da ragowar wadannan Yara da ke tsare a hannun ‘Yan ta’addan kungiyar Boko Haram ba.
KU KARANTA: Wani babban 'Dan siyasa yayi lalata da Matar Makwabcinsa
Shugaba Buhari yace wadanda aka sace a Chibok za su fito
Jawabin yana cewa:
Buhari yana sane da alkawarin da yayi, wannan ne ma babban dalilin da ya sa mutanen Chibok su ka fito su ka mara masa baya a zaben da aka yi kwanakin baya, kuma duk da an ceto yara 107, Buhari ba zai zauna ba har sai an gano dukkansu.
Haka zalika shugaban kasar ya kuma yi magana a kan Leah Sharibu wanda aka sace a wata makarantar gwamnati da ke cikin Garin Dapchi a jihar Yobe kwanaki, inda yace ita ma tana daf da komawa gaban Iyayen ta, ba da dadewa ba.
Shugaban kasar ya aika da gaisuwar musamman ga sauran ‘Yan matan Chibok fiye da 100 da gwamnatin tarayya ta ke daukar nauyin karatun sa a babbar jami’ar nan ta Amurka da ke Garin Yola da sauran makarantun Duniya.
Boko Haram newsHausa NewsMahaifiyataYar MakarantaKarya Alkawari
Get help worldwide Nigeria Hairstyles for kids Richest Nigeria musician How to write application letter Best universities in Nigeria
Atiku ya mayar wa da APC martani a kan zargin cewa shi dan asalin kasar Kamaru ne